## II. Melléklet

## TDK dolgozat szerkesztési útmutató

1. A kézirat esetében minden másfeles sorközzel, 12 pontos Times New Roman betűtípussal készüljön, A4-es méretben. A szöveg terjedelme feleljen meg az OTDK megfelelő szekciójában megadott minimális-maximális oldalszámoknak. Az oldaltükör nagysága: fent és lent 3,17 cm margó; jobb oldali margó 2 cm, bal oldali margó 2,5 cm. Ne használjunk automatikus sorszámozást és fejlécet!
2. A dolgozatokat pdf formátumban kell elküldeni, két formában: 1) a dolgozat a teljes terjedelmében; 2) a dolgozatot olyan formában, hogy nem szerepel benne a diák(ok) és a témavezet(ők) neve, és ha van ilyen, akkor a “Köszönetnyilvánítás” fejezetet is kihagyni.

***A dolgozat felépítése kövesse az alábbi javaslatokat:***

**Címlap** (modell lásd alább)

**Tartalomjegyzék**

**Kivonat**

**Bevezetés**

**Kutatás módszertana**

**Kutatási eredmények bemutatása és tárgyalása**

**Következtetések**

**Köszönetnyilvánítás**

**Irodalomjegyzék**

**Melléklet vagy Függelék**

***Idézés és hivatkozás***

Az TDK dolgozatok elkészítésekor az idézések és hivatkozások során az alábbi általános szabályok követendők. Amennyiben egyes szakterületek esetében ettől eltérő előírások érvényesek, az adott szakterületnek megfelelő szabályok a mérvadók.

1. A konkrét szerzőhöz fűződő gondolati előzmények bemutatása alapvetően két módon történhet: szó szerinti idézéssel és/vagy tartalmi idézéssel (parafrázis formájában). A szó szerinti idézet idézőjelek („ .. ”) közé kerül.
2. A *tartalmi idézetek*, vagyis gondolatok kölcsönzése esetén nem kell idézőjelet kitenni. Amennyiben az idézeten belül is van idézet, akkor úgynevezett "chevron" idézőjellel ( »…« ), kell jelezni. Pl. Petőfi írta apjáról: "Szemében »mesterségem« / Most is szálka még..."
3. Mindhárom esetben pontosan meg kell adni az idézet szerzőjét, és annak elérési forrását. Ez a hivatkozás.
4. Alapelv, hogy mindig az eredeti műre kell hivatkozni, ugyanakkor előfordul, hogy az eredeti forrás nem hozzáférhető. Ebben az esetben hivatkozni kell a közvetítő műre, illetve ezen keresztül az eredeti forrásra. Ez az ún. *közvetett hivatkozás*. Jelezni kell, hogy az idézetet nem a dolgozatíró vette át az eredeti műből. Meg kell adni annak a szerzőnek a nevét, akin keresztül az idézethez eljutott.

Példa: Lévy szerint: „A demokrácia új formái jobban illeszkednek majd napjaink összetett társadalmi problémáihoz, mint a képviselet hagyományos formái.” (Lévy 2001, idézi Dányi [2003:51].)"

(Forrás: http://www.bkf.hu/tovabb/szakiranyu-tovabbkepzesek/szovivo-es-kommunikacios-vezeto/a-szakdolgozat-formai-kovetelmenyeire-vonatkozo-rendelkezesek)

*További példák a dolgozat szövegében történő hivatkozásokra:*

Egy szerző esetén: (Kisgyörgy 2008)

Két szerző esetén: (Kristó és Kisgyörgy 2011)

Kettőnél több szerző: (Kristó és mtsai. 2012)

- ha a zárójelben több irodalmi hivatkozás van, akkor pontosvesszőt teszünk közéjük pl. (Kisgyörgy 2008; Kristó 2012; Kisgyörgy és mtsai. 2011)

Ha a mondatszerkezet része valamely szerző véleménye, stb. akkor:

Kisgyörgy (2011) szerint …

Kristó és Kisgyörgy (2011) szerint …

Kisgyörgy és mtsai. (2011) szerint …

***Irodalomjegyzék szerkesztése***

1. ***szakfolyóiratokban megjelent cikkek:***
2. Először is meg kell adni a szerző(k) vezetéknevét, majd ezt követően keresztnevének kezdőbetűit (vesszővel elválasztva a vezetéknévtől). A szerző(k) nevét a közlés évszáma követi, majd a közlemény pontos címe következik. Folyóiratok esetében a ponttal lezárt címet a folyóirat neve követi (rövidítés nélkül), majd az évfolyam, zárójelben a füzetszám vagy lapszám (amennyiben van), majd a közlemény kezdő és végső oldalszáma kötőjellel elválasztva (lásd példák alább). Több cikk esetében ezeket ÁBC sorrendbe tesszük, az első szerző vezetéknevét figyelembe véve.

Példák:

Diener, Ed. 1984. Subjective well-being. *Psychological Bulletin*, 3(95): 542-575.

Kristó, A. 1980. Csíkszereda környékének geomorfológiája. *Acta Hargitensia*, 1(2): 273-298.

Tóth, B.I. 2012. Regionális rugalmasság – rugalmas régiók. *Tér és társadalom,* 26(2): 1-21. http://tet.rkk.hu/index.php/TeT/article/view/2013/3868 Letöltve: 2014.06. 15.

***b.) könyvek:***

Adams, J., Peterson, A. 2011. *Socialization*. Penguin Books, London.

Kisgyörgy, Z., Kristó, A. 1978. *Románia ásványvizei*. Tudományos és Enciklopédiai Könyvkiadó, Bukarest.

Vicsek, L. 2006. *Fókuszcsoport*. Osiris Könyvkiadó, Budapest.

***c.) könyvben megjelent cikk:***

Pickett, S.T.A., Parker, V.T. 1992. *The new paradigm in Ecology*. *In*: Fielder, P.L., Jain, S.K. (eds). C*onservation biology*. Chapman and Hall, New York, pp. 122-145.

***d) konferenciakötetben megjelent kivonat vagy cikk:***

Smith, H.I. 1999. *An introduction to HAND-SYS*. *In*: Taylor W.H.E. (eds). *Hand-written Software*. Proceedings of the 56th International Symposium on Personal Computers. Scientia, Budapest, pp. 135-136.

***e) az internetes források (pl. törvények) külön legyenek feltüntetve a szaktanulmányok alatt, feltüntetve a letöltés idejét is***

példa: <http://wastewaterengineering.com/sbr_sequencing_batch_reactors.htm#oogleto:http://wastewaterengineering.com/SBR_Process.gif> Letöltve: 2014.06.15.

Intézményi szerzők:

International Monetary Fund (IMF) (2012). Gross Domestic Product (GDP) Volume. *Principal Global Indicators*. <http://www.principalglobalindicators.org/default.aspx> Letöltve: 2014.06.15.

Gelence Polgármesteri Hivatala (2010). Gelence számokban.

<http://www.gelence.org/index.php?id=16&L=0> Letöltve: 2014.06.15.

Hiányos adatok esetében:

- nincs dátum: webhelyek esetén az oldal alján feltüntetett utolsó frissítés dátumát írhatjuk be.

- teljesen hiányzik a keltezési információ: a „n.d.” jelzést használjuk:

Arrow, C. (n.d.) *Strategies of Change.* Group for strategical studies.

**Ábrák és táblázatok szerkesztése a szövegben:**

1. A színes vagy fekete-fehér ábrákat illesszük be a szövegtestbe. Az ábrákat és táblázatokat minden esetben arab számokkal lássuk el, és azokra a szövegben minden esetben hivatkozzunk. A fényképek (színes vagy fekete-fehér) legyenek kontrasztosak és jó minőségűek.
2. ***Táblázatok készítése:*** a táblázatokat sorszámozzuk, a sorszámozás folyamatos az egész dolgozatban, minden táblázatnak van címe, ami a táblázat adatainak tartalmára utal, elhelyezése a táblázat felett, ha a táblázatot valamilyen irodalomból vettük, akkor jelöljük azt irodalmi hivatkozást.

*Példa táblázatra*:

***1. Táblázat:*** *A tej általános összetétele (Forrás: Bagaméri 2012)*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Tej** | **Víz** | **Száraz anyag** | **Zsír** | **Össz fehérje** | **Kazein** | **Szérum fehérjék** | **Laktóz** | **Ásványi anyagok** |
| Szarvasmarha | 84-89% | 11-16% | 3-6% | 2,8-3,7% | 2,2-2,8% | 0,5-1,1% | 4,5-5% | 0,6-0,8% |

***Grafikonok és ábrák készítése:*** a grafikonokat és ábrákat sorszámozzuk, a sorszámozás folyamatos az egész dolgozatban, minden grafikonnak és ábrának van címe, elhelyezése a grafikon vagy ábra alatt. A grafikonokon fel kell tüntetni, hogy az egyes tengelyeken milyen mennyiségeket és milyen mértékegységben (ha van ilyen) ábrázoltuk.

***A matematikai összefüggéseket, képleteket meg kell számozni:***

*Példa*:

Össz hőmérleg:  (1)

ahol: - a belépő nyerstej hőárama, kJ/s,

- a belépő hidegvíz hőárama, kJ/s,

- a kilépő nyerstej hőárama, kJ/s,

- a kilépő hidegvíz hőárama, kJ/s.

**TUDOMÁNYOS DIÁKKÖRI KONFERENCIA 2022**

*SAPIENTIA EMTE - CSÍKSZEREDAI KAR /*

*KOLOZSVÁRI KAR/*

*MAROSVÁSÁRHELYI KAR*

**Cím:**

**Hallgató**: név, szak, évfolyam

**Témavezető(k):** név, tanszék

Csíkszereda/Kolozsvár/Marosvásárhely

2022. május 10.

*CÍMLAP MODELL*

**TUDOMÁNYOS DIÁKKÖRI KONFERENCIA 2022**

*SAPIENTIA EMTE - CSÍKSZEREDAI KAR*

**Az információs csomópontok feltárása a Sapientia EMTE Gazdaság- és Humántudományok Kar dolgozóinak hálózatán**

**Hallgatók**: *Gercuj Izabella* - Könyvelés és gazdálkodási informatika szak, II. év.

**Témavezető:** *dr. Makó Zoltán* - Gazdaságtudományi Tanszék

Csíkszereda

2022. május 10.